**Εισαγωγή νέων μετοχών από την συγχώνευση της εταιρίας MEDICON ΕΛΛΑΣ Α.Ε. με απορρόφηση της εταιρίας MEDICON ΕΠΕ.**

Το Διοικητικό Συμβούλιο της εταιρίας "ΑΥΤΟΜΑΤΟΙ ΑΝΑΛΥΤΕΣ ΚΑΙ ΔΙΑΓΝΩΣΤΙΚΑ ΑΝΤΙΔΡΑΣΤΗΡΙΑ MEDICON HELLAS ΑΝΩΝΥΜΗ ΕΤΑΙΡΕΙΑ’’ και το διακριτικό τίτλο ‘’MEDICON HELLAS Α.Ε’’ (εφεξής ή η "Εταιρία") ενημερώνει το επενδυτικό κοινό ότι η Έκτακτη Γενική Συνέλευση των μετόχων της Εταιρίας, που πραγματοποιήθηκε στις 17.3.2014, αποφάσισε τη συγχώνευση της Εταιρίας με απορρόφηση της εταιρίας ‘’MEΝΤΙΚΟΝ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ’’ με την έκδοση 240.760 νέων κοινών ονομαστικών μετοχών, ονομαστικής αξίας ευρώ 1,58 ευρώ η κάθε μία.
Οι σχέσεις ανταλλαγής για τους μετόχους των συγχωνευόμενων εταιριών έχουν ως ακολούθως:

- Κάθε μέτοχος της απορροφούμενης εταιρείας (πλην της εισηγμένης εταιρίας MEDICON ΕΛΛΑΣ Α.Ε.) θα ανταλλάξει 1 ένα εταιρικό μερίδιο ονομαστικής αξίας ευρώ 30,00 το κάθε ένα, με 3,316623155 νέες κοινές ονομαστικές, μετά ψήφου, άϋλη μετοχές της Εταιρίας, ονομαστικής αξίας ευρώ 1,58 η κάθε μία, ήτοι οι μέτοχοι της ‘’MEΝΤΙΚΟΝ ΕΤΑΙΡΕΙΑ ΠΕΡΙΩΡΙΣΜΕΝΗΣ ΕΥΘΥΝΗΣ’’ θα λάβουν συνολικά κατά στρογγυλοποίηση 42.055 κοινές ονομαστικές μετά ψήφου μετοχές της Εταιρίας, (660.000/42.055=3,316623155).

- Κάθε μέτοχος της εταιρίας MEDICON ΕΛΛΑΣ Α.Ε. για κάθε 21,0304521778 κοινές ονομαστικές μετά ψήφου άϋλές μετοχές που κατέχει, ονομαστικής αξίας ευρώ 1,58, θα λάβει συμπληρωματικά 1 νέα κοινή ονομαστική μετά ψήφου άυλη μετοχή ονομαστικής αξίας ευρώ 1,58 η κάθε μία, ήτοι οι μέτοχοι της MEDICON ΕΛΛΑΣ Α.Ε θα λάβουν συνολικά συμπληρωματικά κατά στρογγυλοποίηση 198.705 κοινές ονομαστικές μετά ψήφου μετοχές της Εταιρίας, (4.178.856/198.705=21,0304521778).
Μετά τη συγχώνευση, η οποία εγκρίθηκε από το Υπουργείο Ανάπτυξης και καταχωρήθηκε στο Γ.Ε.ΜΗ με την υπ' αριθμ. πρωτ. Κ2/1628/16.4.2014 απόφασή του, το μετοχικό κεφάλαιο της Εταιρίας ανέρχεται πλέον σε ευρώ 6.982.993,28 και διαιρείται σε 4.419.616 κοινές ονομαστικές μετοχές, ονομαστικής αξίας ευρώ 1,58 η κάθε μία.

Σημειώνεται ότι σύμφωνα με απόφαση της Έκτακτης Γενικής Συνέλευσης των μετόχων της Εταιρίας της 17ης.3.2014 δόθηκε προς το Διοικητικό της Συμβούλιο εξουσιοδότηση να τακτοποιήσει τα κλασματικά δικαιώματα που θα προκύψουν κατά την ανταλλαγή μετοχών εκ της συγχώνευσης.
Ως προς το ζήτημα των κλασματικών δικαιωμάτων που τυχόν θα προκύψουν συνεπεία της εφαρμογής των σχέσεων ανταλλαγής, σημειώνεται ότι το Διοικητικό Συμβούλιο παρέχει δικαίωμα στους δικαιούχους αυτών εντός εξάμηνης προθεσμίας από την εισαγωγή των μετοχών προς διαπραγμάτευση προκειμένου είτε να τα διαθέσουν είτε να αποκτήσουν τα υπολοιπόμενα κλασματικά υπόλοιπα για το σχηματισμό ακέραιων μονάδων μετοχών. Εάν παρέλθει άπρακτη η ανωτέρω προθεσμία τα κλασματικά υπόλοιπα θα εκποιηθούν με επιμέλεια της Εταιρίας μέσω του Χ.Α. και το προϊόν της εκποιήσεως αποδίδεται στους δικαιούχους κάτ' εφαρμογή της υπ' αρ. 13/375/17.03.2006 απόφασης του Δ.Σ της Επιτροπής Κεφαλαιαγοράς. Η Εταιρία θα πιστώσει τις νέες μετοχές της που θα εκδοθούν βάσει της σχέσης ανταλλαγής και σύμφωνα με την ισχύουσα νομοθεσία και τις υποχρεώσεις της από τον Κανονισμό του Χρηματιστηρίου Αθηνών και του Συστήματος Άυλων Τίτλων.

Με απόφαση του Δ.Σ. της Εταιρίας ορίζεται ως ημερομηνία αποκοπής των νέων δωρεάν μετοχών η 4η/3/2015. Από την ίδια ημερομηνία η τιμή της μετοχής της εισηγμένης εταιρίας θα διαμορφωθεί σύμφωνα με τον Κανονισμό του Χ.Α. και την απόφαση 26 του Δ.Σ. του Χ.Α. όπως ισχύει. Δικαιούχοι των νέων μετοχών είναι οι μέτοχοι που θα είναι εγγεγραμμένοι στα αρχεία του Σ.Α.Τ. στις 5/3/2015 (RecordDate) για την εν λόγω εισηγμένη εταιρία.

Η Διοικούσα Επιτροπή Χρηματιστηριακών Αγορών του Χρηματιστηρίου Αθηνών κατά την συνεδρίασή της ενέκρινε την εισαγωγή προς διαπραγμάτευση των 240.760 νέων κοινών ονομαστικών μετοχών. Το Δ.Σ. της Εταιρίας ανακοινώνει ότι την 10η/3/2015 θα αρχίσει η διαπραγμάτευση του συνόλου των 240.760 νέων κοινών ονομαστικών μετοχών της Εταιρίας στο Χρηματιστήριο Αθηνών, που προέκυψαν από την εν λόγω συγχώνευση.
Βεβαιώνεται ότι, οι νέες μετοχές που προέκυψαν από τη συγχώνευση θα είναι πιστωμένες, βάσει της εγκριθείσας σχέσης ανταλλαγής, στους λογαριασμούς των δικαιούχων μετόχων μέσω του Σ.Α.Τ., κατά την ημερομηνία έναρξης της διαπραγμάτευσης.

Για περισσότερες πληροφορίες οι κ.κ. μέτοχοι μπορούν να απευθύνονται στον κ. Ανδρέα Σταμπουλή (τηλ. 210 6606129).

**Γέρακας, 2 Μαρτίου 2015**

**Ο ΑΝΤΠΡΟΕΔΡΟΣ ΚΑΙ ΔΙΕΥΘΥΝΩΝ ΣΥΜΒΟΥΛΟΣ**

**ΓΕΩΡΓΙΟΣ ΔΗΜΟΤΣΑΝΤΟΣ**